stanford-oval/wikipedia huggingface dataset:
พรรคพลังปวงชนไทย

| พรรคพลังปวงชนไทย  |
| --- | --- |

หัวหน้า: เอกสิทธิ์ คุณานันทกุล
รองหัวหน้า: มนต์รัก แสงศาสตรา  บุญส่ง จันทะสุก จิตรกร ลากุล  สุชาติ ดีจันทร์
เลขาธิการ: วรฐ สุนทรนนท์
นายทะเบียนสมาชิก: พันธุ์ศักดิ์ ซาบุ
ประธานที่ปรึกษา: อนันตชัย คุณานันทกุล
คำขวัญ: เศรษฐกิจมั่งคั่ง ชาติเจริญ
ก่อตั้ง: 7 กรกฎาคม 2018; 6 ปีก่อน (2018-07-07)
ที่ทำการ: 888/8 หมู่ 5 ถนนศรีนครินทร์ ตำบลสำโรงเหนือ  อำเภอเมือง จังหวัดสมุทรปราการ 10270
สมาชิกภาพ  (ปี 2567): 12,372 คน 
เว็บไซต์
https://plptdb.com
การเมืองไทย   รายชื่อพรรคการเมือง การเลือกตั้ง
พรรคพลังปวงชนไทย (อังกฤษ: Thai Power Party, ชื่อย่อ: ปท. ชื่อย่อภาษาอังกฤษ: TPW) เป็นพรรคการเมืองไทยที่ก่อตั้งขึ้นในวันที่ 29 ตุลาคม ปี พ.ศ. 2561 และมีสมาชิกได้รับเลือกตั้งเป็นสมาชิกสภาผู้แทนราษฎร จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
พรรคพลังปวงชนไทย ถูกกล่าวถึงทางสื่อมวลชนว่าเป็นพรรคสาขาของพรรคเพื่อไทย เนื่องจากคณะผู้ก่อตั้ง หัวหน้าพรรค และที่ปรึกษา มีความสนิทสนมกับศ.พิเศษทักษิณ ชินวัตร และพรรคเพื่อไทย
ประวัติ > พ.ศ. 2561

พรรคพลังปวงชนไทย ได้ยื่นจดจองชื่อพรรคต่อ กกต. เมื่อวันจันทร์ที่ 5 มีนาคม พ.ศ. 2561 จากนั้นทางพรรคได้จัดการประชุมวิสามัญใหญ่เพื่อเลือก หัวหน้าพรรค เลขาธิการพรรค และคณะกรรมการบริหารพรรค ซึ่งที่ประชุมมีมติเลือกนาย นิคม บุญวิเศษ เป็นหัวหน้าพรรค และนาย จรินทร์ เฮียงกุล เลขาธิการพรรค นายพันธุ์ศักดิ์ ซาบุ นายทะเบียนสมาชิกพรรค ดร.ชนัญชิดา กั้ววิจารย์ เหรัญญิกพรรค ได้ทำการยื่นจดทะเบียนจัดตั้งพรรคต่อ กกต. เมื่อวันที่ 7 กรกฎาคม พ.ศ. 2561
ต่อมาในการประชุมคณะกรรมการเลือกตั้ง ครั้งที่ 55/2561 (19) เมื่อวันจันทร์ที่ 22 ตุลาคม พ.ศ. 2561 ที่ประชุมมีมติให้รับจดทะเบียนจัดตั้งพรรคพลังปวงชนไทยไว้ในทะเบียนพรรคการเมือง เลขที่ 15/2561 ตั้งแต่วันจันทร์ที่ 29 ตุลาคม พ.ศ. 2561 และได้มีการประกาศลงราชกิจจานุเบกษา เมื่อวันที่ 13 ธันวาคม พ.ศ. 2561  และมี โชคสมาน สีลาวงษ์ อดีตรัฐมนตรีช่วยว่าการกระทรวงคมนาคม เป็นประธานยุทธศาสตร์พรรค
จากนั้นทางพรรคพลังปวงชนไทยได้เชิญพลเอก ชัยสิทธิ์ ชินวัตร อดีต ผู้บัญชาการทหารบก และอดีต ผู้บัญชาการทหารสูงสุด มาเป็นประธานที่ปรึกษาพรรค
ประวัติ > พ.ศ. 2563

พรรคพลังปวงชนไทย ได้จัดประชุมในปี 2563 โดยการประชุมครั้งดังกล่าวได้มีมติเลือก นิคม บุญวิเศษ เป็นหัวหน้าพรรคอีกสมัย และพลเอก ชัยสิทธิ์ ชินวัตร ได้ปรากฏตัวเข้าร่วมการประชุมครั้งนั้นด้วย
ประวัติ > พ.ศ. 2566

ในวันที่ 2 กุมภาพันธ์ พ.ศ. 2566 นายนิคมได้ยื่นหนังสือลาออกจากสมาชิกพรรคก่อนจะย้ายไปสมัครเป็นสมาชิกพรรคเพื่อไทยทำให้พ้นจากตำแหน่งหัวหน้าพรรคและคณะกรรมการบริหารพรรคชุดปัจจุบันต้องพ้นจากตำแหน่งทั้งคณะ
นายพันธุ์ศักดิ์ ซาบุ ได้รับเลื่อนขึ้นมาเป็นสมาชิกสภาผู้แทนราษฎร พรรคพลังปวงชนไทย แทนตำแหน่งที่ว่างลง ประกาศ ณ วันที่ 8 กุมภาพันธ์ พ.ศ. 2566
ในวันที่ 19 มีนาคม พ.ศ. 2566 พรรคพลังปวงชนไทยได้จัดการประชุมใหญ่สามัญประจำปีเพื่อเลือกตั้งคณะกรรมการบริหารพรรคชุดใหม่แทนชุดเก่าซึ่งที่ประชุมมีมติเลือกนายเอก จาดดำ อดีตรองหัวหน้าพรรค และนายพันธุ์ศักดิ์ ซาบุ อดีตนายทะเบียนพรรค ให้ดำรงตำแหน่งหัวหน้าพรรคและเลขาธิการพรรคคนใหม่ พร้อมคณะกรรมการบริหารพรรคชุดใหม่อีก 12 คนรวมเป็น 14 คน
ในวันที่ 24 สิงหาคม 2566 นายเอกได้ยื่นหนังสือลาออกจากสมาชิกพรรคทำให้พ้นจากตำแหน่งหัวหน้าพรรค และคณะกรรมการบริหารพรรคต้องพ้นจากตำแหน่งทั้งคณะ
ประวัติ > พ.ศ. 2567

พรรคพลังปวงชนไทย ได้ทำการประชุมใหญ่สามัญประจำปี 2567 ในวันที่ 27 เมษายน 2567 ที่อาคารสุขอนันต์ จังหวัดสมุทรปราการ การประชุมครั้งนี้เป็นการประชุมเพื่อเลือกตั้งคณะกรรมการบริหารพรรคชุดใหม่ โดยนายเอกสิทธิ์ คุณานันทกุล อดีตสมาชิกสภาผู้แทนราษฎรแบบบัญชีรายชื่อ พรรคพลังประชารัฐ ได้รับการเลือกอย่างท่วมท้นเป็นหัวหน้าพรรคคนใหม่ โดยมี นายอนันตชัย คุณานันทกุล ร่วมงานในครั้งนั้นด้วย และในวาระเดียวกันนี้ ได้มีการเปลี่ยนโลโก้พรรค เป็นรูปหัวใจคู่ เปลี่ยนคำย่อใหม่ เปลี่ยนชื่อพรรคในภาษาอังกฤษใหม่ และเปลี่ยนคำขวัญของพรรคใหม่ รวมไปถึงนโยบายที่มุ่งเน้นช่วยเศรษฐกิจพี่น้องประชาชนเป็นสำคัญ นับเป็นการเปลี่ยนแปลงครั้งสำคัญ
การเลือกตั้ง

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พรรคพลังปวงชนไทยส่งผู้สมัครในระบบแบ่งเขตทั้งหมด 273 เขต และระบบบัญชีรายชื่อ 62 คน ไม่ได้รับการเลือกตั้งในระบบแบ่งเขตแม้แต่ที่นั่งเดียว แต่สามารถรวบรวมคะแนนเสียงจนสามารถได้รับจัดสรร สส. ในระบบบัญชีรายชื่อ จำนวน 1 ที่นั่ง คือ นายนิคม บุญวิเศษ หัวหน้าพรรค
หลังการจัดตั้งรัฐบาลของพรรคพลังประชารัฐ และสนับสนุนพลเอก ประยุทธ์ จันทร์โอชา เป็นนายกรัฐมนตรี พรรคพลังปวงชนไทย ได้เข้าร่วมกับพรรคฝ่ายค้าน ซึ่งนำโดยพรรคเพื่อไทย ในวันที่ 2 กุมภาพันธ์ พ.ศ. 2566 นิคมได้ยื่นหนังสือลาออกจากสมาชิกพรรคทำให้พ้นจากตำแหน่งหัวหน้าพรรคและคณะกรรมการบริหารพรรคชุดปัจจุบันต้องพ้นจากตำแหน่งทั้งคณะ และส่งผลให้ พันธุ์ศักดิ์ ซาบุ นายทะเบียนสมาชิกพรรคซึ่งอยู่ในบัญชีรายชื่อลำดับที่ 6 ได้เลื่อนขึ้นมาเป็น ส.ส. แทน
การเลือกตั้ง > ผลการเลือกตั้งทั่วไป

| การเลือกตั้ง | จำนวนที่นั่ง | คะแนนเสียงทั้งหมด | สัดส่วนคะแนนเสียง | ที่นั่งเปลี่ยน | ผลการเลือกตั้ง | ผู้นำเลือกตั้ง |
| --- | --- | --- | --- | --- | --- | --- |
| 2562 | 1 / 500 | 80,186 | 0.23% |  1 | ฝ่ายค้าน | นิคม บุญวิเศษ |
| 2566 | 0 / 500 | 5,022 |  |  0 | ไม่ได้รับเลือกตั้ง | พันธุ์ศักดิ์ ซาบุ |
แหล่งข้อมูลอื่น

เว็บไซด์อย่างเป็นทางการ[ลิงก์เสีย]
พรรคพลังปวงชนไทย ที่เฟซบุ๊ก
พรรคพลังปวงชนไทย ที่ยูทูบ1
พรรคพลังปวงชนไทย ที่ยูทูบ2
พรรคพลังปวงชนไทย ที่เอกซ์ (ทวิตเตอร์)
พรรคพลังปวงชนไทย ที่อินสตาแกรม
| ด ค กพรรคการเมืองไทย |
| --- | --- |
พรรคในสภาผู้แทนราษฎรไทย  (สมัยล่าสุด, พ.ศ. 2566–ปัจจุบัน):  พรรคประชาชน (143)  พรรคเพื่อไทย (142)  พรรคภูมิใจไทย (70)  พรรครวมไทยสร้างชาติ (36)  พรรคประชาธิปัตย์ (25)  พรรคกล้าธรรม (24)  พรรคพลังประชารัฐ (20)  พรรคชาติไทยพัฒนา (10)  พรรคประชาชาติ (9)  พรรคไทยสร้างไทย (6)  พรรคชาติพัฒนา (3)  พรรคไทรวมพลัง (2)  พรรคประชาธิปไตยใหม่ (1)  พรรคเป็นธรรม (1)  พรรคเสรีรวมไทย (1)  พรรคไทยก้าวหน้า (1) 
พรรคที่เคยเป็นแกนนำรัฐบาล:  คณะราษฎร  พรรคสหชีพ  พรรคแนวรัฐธรรมนูญ  พรรคประชาธิปัตย์  พรรคธรรมาธิปัตย์ (พ.ศ. 2498)  พรรคเสรีมนังคศิลา  พรรคชาติสังคม  พรรคสหประชาไทย  พรรคกิจสังคม  พรรคชาติไทย  พรรคสามัคคีธรรม  พรรคความหวังใหม่  พรรคไทยรักไทย  พรรคพลังประชาชน (พ.ศ. 2541)  พรรคเพื่อไทย  พรรคพลังประชารัฐ 
พรรคที่เคยมีสมาชิก ในสภาผู้แทนราษฎร:  กล้าธรรม  ก้าวหน้า (พ.ศ. 2488)  ก้าวหน้า (พ.ศ. 2526)  ก้าวไกล  กิจประชาคม  กิจประชาธิปไตย (พ.ศ. 2522)  กิจสังคม  เกษตรกร (พ.ศ. 2517)  เกษตรสังคม  ขบวนการไฮด์ปาร์ค  ครูไทยเพื่อประชาชน  ความหวังใหม่  ชาติไทย  ชาติไทยพัฒนา  ชาตินิยม  ชาติประชาชน (พ.ศ. 2522)  ชาติประชาธิปไตย (พ.ศ. 2525)  ชาติพัฒนา (พ.ศ. 2535)  ชาติพัฒนา (พ.ศ. 2550)  ชาติสังคม  ถิ่นไทย  ท้องที่ไทย  ไท (พ.ศ. 2517)  ไท (พ.ศ. 2539)  ไทรวมพลัง  ไทรักธรรม  ไทสังคม  ไทยก้าวหน้า (พ.ศ. 2565)  ไทยรักไทย  ไทยสร้างไทย  ไทยศรีวิไลย์  ธรรมสังคม  ธรรมาธิปไตย  ธรรมาธิปัตย์ (พ.ศ. 2498)  นำไทย  แนวประชาธิปไตย  แนวรัฐธรรมนูญ  แนวร่วมสังคมนิยม  ประชากรไทย  ประชาชน (พ.ศ. 2490)  ประชาชน (พ.ศ. 2531)  ประชาชน (พ.ศ. 2567)  ประชาชนปฏิรูป  ประชาชาติ (พ.ศ. 2561)  ประชาธรรม  ประชาธรรมไทย  ประชาธิปไตย  ประชาธิปไตยใหม่  ประชาธิปัตย์  ประชานิยม  ประชาภิวัฒน์ (พ.ศ. 2561)  ประชาราช  ประชาราษฎร์ (พ.ศ. 2501)  ประชาเสรี  เป็นธรรม  แผ่นดินไทย (พ.ศ. 2517)  พลังชล  พลังท้องถิ่นไท  พลังธรรม  พลังธรรมใหม่  พลังปวงชนไทย  พลังประชาชน (พ.ศ. 2517)  พลังประชาชน (พ.ศ. 2541)  พลังประชารัฐ  พลังสังคมประชาธิปไตย  พลังสังคมใหม่  พลังใหม่  พลเมืองไทย  พัฒนาจังหวัด  พิทักษ์ไทย  เพื่อชาติ  เพื่อชาติไทย  เพื่อไทย  เพื่อแผ่นดิน  ฟื้นฟูชาติไทย  ภูมิใจไทย  มวลชน  มหาชน  มาตุภูมิ  มัชฌิมาธิปไตย  รักประเทศไทย  รักษ์ผืนป่าประเทศไทย  รักษ์สันติ  รวมไทยสร้างชาติ  รวมแผ่นดิน  รวมพลัง  ราษฎร (พ.ศ. 2529)  แรงงาน  เศรษฐกิจใหม่  เศรษฐกร  สนับสนุนนโยบายเกรียงศักดิ์  สยามปฏิรูป  สยามใหม่  สหชีพ  สหประชาไทย  สหประชาธิปไตย  สหภูมิ  สังคมก้าวหน้า  สังคมชาตินิยม  สังคมนิยมแห่งประเทศไทย  สังคมประชาธิปไตย (พ.ศ. 2525)  สันติชน  สัมมาชีพ-ช่วยชาวนา  สามัคคีธรรม  เสรีชน  เสรีธรรม (พ.ศ. 2522)  เสรีธรรม (พ.ศ. 2535)  เสรีนิยม (พ.ศ. 2525)  เสรีประชาธิปไตย  เสรีมนังคศิลา  เสรีรวมไทย  ใหม่  อธิปัตย์  อนาคตใหม่  อิสระ (พ.ศ. 2499)  อิสระ (พ.ศ. 2512)  เอกภาพ 
  สถานีย่อย:การเมือง  การเมืองไทย 
ตราสัญลักษณ์แรกของพรรคพลังปวงชนไทย (2561 - 2567)
พระยากำแพงเพชร (นุช)

พระยากำแพงเพชร (นุช) เจ้าเมืองกำแพงเพชร ภริยาชื่อท่านผู้หญิงชี (ชื่อจริงเรียก "กาว") ราชธิดาเจ้าผู้ครองนครเชียงราย ภายหลังได้ไปราชการทัพหลายครั้ง มีความดีความชอบพระบาทสมเด็จพระพุทธยอดฟ้าจุฬาโลกได้พระราชทาน ดาบด้ามทองฝักทองคำเป็นบำเหน็จ (ปัจจุบันประดับไว้ที่ศาลากลางจังหวัดกำแพงเพชร) และยังได้รับพระราชทานตำแหน่งให้เป็นผู้สำเร็จราชการเมืองกำแพงเพชร ปรากฏราชทินนามว่า "พระยารามรณรงค์ สงครามรามภักดี อภัยพิรยพาหุปรากรม" ถือศักดินา 10000 (นาหมื่นที่รั้งหัวเมืองชั้นโท) และเป็นต้นสกุล "นุชนิยม" "รามสูต"
ประวัติ

พระยากำแพงเพชร (นุช) เดิมรับราชการอยู่ที่กรุงเทพ ฯ ในรัชสมัยพระบาทสมเด็จพระพุทธยอดฟ้าจุฬาโลก มีภริยาชื่อท่านผู้หญิงชี (ชื่อจริงเรียก "กาว") ราชธิดาเจ้าผู้ครองนครเชียงราย พระยากำแพงเพชร (นุช) ร่วมราชการทัพหลายครั้งจนมีความดีความชอบจนได้รับพระราชทาน ดาบด้ามทองฝักทองคำเป็นบำเหน็จ และได้รับพระราชทานตำแหน่งเจ้าเมืองกำแพงเพชร
พระยากำแพงเพชร (นุช) กับท่านผู้หญิงชี (กาว) มีบุตร-ธิดา 3 คน ดังนี้
(1) ท่านผู้หญิงแพง
(1) พระยากำแพงเพชร (บัว)
(2) พระยากำแพงเพชร (เถื่อน)
(3) พระยากำแพงเพชร (น้อย)
(4) พระยากำแพงเพชร (เกิด)
(5) สุดใจ เป็นมหาดเล็กหุ้มแพร รับราชการที่กรุงเทพ ฯ
(6) อิ่ม
(2) พระฤทธิเดช(บุญศรี) รับราชการอยู่ที่กรุงเทพ ฯ มีบุตร คือ ท่านผู้หญิงพลับ พระยานิ่ม พระยาพุ่มพิจิตร พระยากำแพงเพชร(อ่อง) และ พระรณชัย
สาย นามสกุลพระราชทาน

รามสูต เป็นสกุลพระราชทาน ลำดับที่ 0693 พระราชทานให้แก่ขุนวรพัศดุ์บรรหาร (เลี่ยน)  กรมศุลการกร  กระทรวงพระคลังมหาสมบัติ  บิดา ปู่และทวด เป็นพระยารามรณรงค์สงครามฯ  บิดาคือพระยารามฯ (อ้น)  ปู่คือพระยารามฯ (เกิด)  ทวดคือพระยารามฯ (นาค) เขียนเป็นอักษรโรมันว่า "Ra^masuta"
อินทรสูต เป็นสกุลพระราชทาน ลำดับที่ 0724 พระราชทานให้แก่พระยารามณรงค์สงคราม (หรุ่น) นอกราชการ (เดิมเป็นเจ้าเมืองกำแพงเพชร)  กับนายพันตรี หลวงราชขัณฑ์บริรักษ์ (โต๊ะ) สัสดีมณฑลกรุงเทพฯ กระทรวงกลาโหม สืบสกุลลงมาจากพระยาสุรบดินทร์สุรินทรฦาไชย อภัยพิริยพาห (ทองอิน)  ผู้สำเร็จราชการเมืองไชยนาท เขียนเป็นอักษรโรมันว่า "Indrasuta"
รามบุตร เป็นสกุลพระราชทาน ลำดับที่ 1167 พระราชทานให้แก่พระประสาธน์วิริยกิจ (เรียม)  ข้าหลวงประจำนครลำภูน  ทวดเป็นพระยารามรณรงค์สงคราม (นุช)  ผู้ว่าราชการเมืองกำแพงเพชร เขียนเป็นอักษรโรมันว่า "Ra^maputra"
นุชนิยม เป็นสกุลพระราชทาน ลำดับที่ 4787 พระราชทานให้แก่พระกำแหงสงคราม (ฤกษ์ นุชนิยม) บิดาชื่อพระกำแหงสงคราม (เหลี่ยม) ทวดชื่อพระยากำแพงเพชร (นุช) เจ้าเมืองกำแพงเพชร เขียนเป็นอักษรโรมันว่า "Nujaniyama"
บีเอ็มดับเบิลยู 3 ซีรีส์

| บีเอ็มดับเบิลยู 3 ซีรีส์ |
| --- | --- |

ภาพรวม
บริษัทผู้ผลิต: บีเอ็มดับเบิลยู
เริ่มผลิตเมื่อ: พ.ศ. 2518 – ปัจจุบัน
ตัวถังและช่วงล่าง
ประเภท: รถนั่งขนาดกลาง (พ.ศ. 2518 – 2547) รถนั่งประเภทหรูหราระดับต้น (พ.ศ. 2548 –) (D)
รูปแบบตัวถัง: 4 ประตู รถเก๋ง   5 ประตู wagon   5-door fastback
โครงสร้าง: FR layout,   F4 layout (รุ่น xDrive)
ระยะเหตุการณ์
รุ่นก่อนหน้า: บีเอ็มดับเบิลยู 02 ซีรีส์ (BMW 02 Series)
บีเอ็มดับเบิลยู 3 ซีรีส์ (BMW 3 Series) เป็นรถยนต์นั่งประเภทหรูหราระดับต้น (compact executive car) ของบริษัทรถยนต์บีเอ็มดับเบิลยู เริ่มผลิตครั้งแรกใน พ.ศ. 2518 จนถึงปัจจุบัน มียอดขายสะสมรวมทั้งสิ้น 9.5 ล้านคัน และในพ.ศ. 2548 เป็นซีรีส์ที่มียอดขายสูงที่สุดของบีเอ็มดับเบิลยู โดยยอดขายของซีรีส์ 3 คิดเป็นร้อยละ 40 ของยอดขายรถบีเอ็มดับเบิลยูทั้งหมดในปี พ.ศ. 2548 โดยตั้งแต่อดีตถึงปัจจุบัน บีเอ็มดับเบิลยู 3 ซีรีส์ มีวิวัฒนาการตามช่วงเวลาได้ 7 Generation (รุ่น) ดังนี้
รุ่นที่ 1 (E21, พ.ศ. 2518 - 2526)

บีเอ็มดับเบิลยู 3 ซีรีส์ รุ่นแรก หรือ E21 ออกแบบมาเพื่อทดแทนรถรุ่น BMW 2002 มีตัวถัง 2 แบบ คือ ซีดาน 2 ประตู และเปิดประทุน 2 ประตู โดยมีรุ่นดั้งเดิมคือรุ่น 316, 318 และ 320 ซึ่งใช้เครื่องยนต์คาร์บูเรเตอร์ 4 สูบ แต่ในปลายปีที่เปิดตัว บีเอ็มดับเบิลยูได้ออกรุ่น 320i มาขายทดแทนรุ่น 320 ซึ่งเปลี่ยนมาใช้เครื่องยนต์หัวฉีด ซึ่งจะทำให้เครื่องยนต์มีกำลังมากขึ้น แต่ประหยัดน้ำมัน
ต่อมา ใน พ.ศ. 2522 หลังเกิดวิกฤติน้ำมันแพงขึ้นรอบหนึ่งในช่วงนั้น บีเอ็มดับเบิลยูได้ออกรุ่น 315 ซึ่งมีขนาดลูกสูบเล็กกว่ารุ่นมาตรฐาน 200 ซีซี เพื่อประหยัดน้ำมัน และมีการทำรุ่น 318i เครื่องยนต์หัวฉีด มาทดแทนรุ่น 318 เพื่อให้เครื่องยนต์มีกำลังขึ้นและประหยัดน้ำมัน แต่อย่างไรก็ตาม อีกขั้วหนึ่ง ในปีเดียวกันก็ได้ออกรถรุ่นที่เน้นการมีกำลังมาก คือรุ่น 320/6 ออกมาขายทดแทนรุ่น 320i โดยใช้เครื่องยนต์คาร์บูเรเตอร์ 6 สูบ 2000 ซีซี และตามมาด้วยรุ่น 323i ในปีถัดมา ใช้เครื่องยนต์หัวฉีด 2300 ซีซี ให้กำลังสูงสุด 145 แรงม้า ความเร็วสูงสุด 190 กิโลเมตรต่อชั่วโมง
ในรุ่นแรกนี้ บีเอ็มดับเบิลยู 3 ซีรีส์ มีระบบเกียร์ให้เลือกซื้อ 3 แบบ คือ เกียร์อัตโนมัติ 3 สปีด, เกียร์ธรรมดา 4 สปีด และเกียร์ธรรมดา 5 สปีด แต่บีเอ็มดับเบิลยูเน้นการขายเกียร์ธรรมดา 4 สปีดเป็นหลัก เพราะเกียร์ธรรมดา 5 สปีดยังเป็นของใหม่ มีราคาแพงกว่าพอสมควร ส่วนเกียร์อัตโนมัติก็ยังไม่ได้รับการพัฒนามากนัก จึงมีราคาแพงและสิ้นเปลืองน้ำมันมาก (ส่วนเกียร์อัตโนมัติ 4 สปีด ก็ยังมีราคาแพงมาก จึงยังไม่ใช้กับรถขนาดเล็กอย่าง 3 ซีรีส์)
บีเอ็มดับเบิลยู 3 ซีรีส์ E21 มียอดผลิตรวมทั้งสิ้น 1,364,039 คัน
รุ่นที่ 2 (E30, พ.ศ. 2525 - 2537)

บีเอ็มดับเบิลยู 3 ซีรีส์ รุ่นที่ 2 หรือ E30 ได้มีการใส่ภาพลักษณ์ใหม่ๆ เข้าไปมากมาย เช่น มีการทำระบบเกียร์อัตโนมัติ 4 สปีด, ตัวถังซีดาน 4 ประตู เป็นครั้งแรก มีการใช้เครื่องยนต์ระบบหัวฉีด Jetronic และลูกเล่นอื่นๆ อีกมากมาย ที่ไม่มีใน E21 ทำให้ราคาของ E30 เพิ่มขึ้นจนเกือบ 2 เท่า เมื่อเทียบกับ E21 ส่วนภาพรวมอื่นๆ นั้น ไม่เปลี่ยนแปลงมากนัก
E30 มียอดรวมการผลิตทั้งสิ้น 2,339,248 คัน
ในประเทศไทย เอ็มดับเบิลยู 3 ซีรีส์ รุ่นที่ 2 หรือ E30 ได้ทำตลาดดังนี้
พ.ศ. 2527
เปิดตัวอย่างครั้งแรกที่งานมอเตอร์โชว์ ครั้งที่ 5 ที่สวนอัมพร โดยช่วงแรกจะทำตลาดด้วยรุ่น 316 ซึ่งมาพร้อมเครื่องยนต์รหัส M10 พร้อมคาร์บูเรเตอร์ไฟฟ้า กระจกมือหมุน และไม่มีพวงมาลัยเพาเวอร์ จุดเด่นสำคัญของมันคือมีชุดไฟแจ้งเตือนการเข้ารับบริการ SI (Service Interval Indicator) มีทั้งแบบ 2 ประตู และ 4 ประตู ให้เลือก ราคาจะอยู่ที่ 519,000 บาทสำหรับรุ่น 2 ประตู และ 549,000 บาทสำหรับรุ่น 4 ประตู
พ.ศ. 2528
มีการติดตั้งเกียร์ธรรมดา 5 สปีด และเพิ่มราคาเป็น 539,000-569,000 บาท
พ.ศ. 2529
มีการเปิดตัว 318i 2 ประตู โดยมีการเปลี่ยนระบบจ่ายเชื้อเพลิงใหม่ในเครื่องยนต์รหัส M10 ที่เปลี่ยนจากคาร์บูเรเตอร์ไฟฟ้ามาเป็นหัวฉีดไฟฟ้า ของ Bosch รุ่น L-Jetronic และเพิ่มแรงม้าเป็น 105 แรงม้า ภายนอกตกแต่งด้วยชุดแต่ง M-Technic สำหรับภายในจะได้พวงมาลัยสปอร์ต 3 ก้านมาให้ สำหรับความปลอดภัยก็มีให้เข็มขัดนิรภัยมาครบทุกจุด
พ.ศ. 2530
มีการปรับราคาของ E30 อีกครั้ง ตามยุทธวิธีการขายของยนตรกิจในสมัยนั้น โดยมีการปรับราคาขึ้น ราคาของมัน อย่างในรุ่น 318i ก็โดดจากไม่ถึง 6 แสนมาอยู่ที่ 690,000 บาท แต่ก็ยังทำยอดขายได้ดี เพราะความต้องการของผู้ซื้อมีอยู่สูง
พ.ศ. 2531
มีการเปิดตัวรุ่นปรับโฉม โดยจุดที่สังเกตคือไฟท้ายซึ่งเปลี่ยนจากไฟถอยหลังที่อยู่ชิดขอบใน และมีลอนพาดตามแนวนอน (คนจึงเรียกฉายาว่า “รุ่นไฟท้ายสองชั้น”) มาเป็นไฟท้ายที่ดูไฮเทคขึ้น มีลอนพาดผ่านเพิ่มมาอีกหนึ่ง ทำให้รุ่นนี้ได้ชื่อว่าไฟท้ายสามชั้น เครื่อง M10 หัวฉีดก็ถูกยกมาวางในรถตัวถังสี่ประตู และจำหน่ายในชื่อ 316i (ถึงแม้ความจุจริงจะเป็น 1.8 ลิตร) แต่รุ่นคูเป้ก็ยังจำหน่ายในโฉมเดิมอยู่ ต้องรอจนถึงอีกหนึ่งปีจึงได้รับการปรับโฉมตามรุ่นซาลูนไป
พ.ศ. 2532
E30 รุ่นคูเป้ได้มีการเปิดตัวรุ่นปรับโฉมตามรุ่นซาลูน และยังได้เครื่องยนต์ใหม่รหัส M40 มาแทนเครื่อง M10 แบบเดิม ถึงแม้รูปแบบของเครื่องยนต์ยังเป็น 4 สูบ 8 วาล์วอยู่ แต่ก็ได้มีการเปลี่ยนระบบขับเคลื่อนแค็มชาฟท์จากโซ่มาใช้สายพาน และจ่ายน้ำมันผ่านระบบหัวฉีดของ Bosch Motronic 1.3 มากับความจุ 2 ขนาด เครื่อง M40B16 วางในรุ่น 316i 4ประตู เป็นเครื่องขนาด 1.6 ลิตร 102 แรงม้า ส่งกำลังผ่านเกียร์ธรรมดา 5 สปีดเพียงอย่างเดียว และ M40B18 วางในรุ่น 318i 2 ประตูและ 4ประตู ความจุ 1.8 ลิตร ให้กำลัง 115 แรงม้า ส่งกำลังผ่านเกียร์ธรรมดา 5 สปีด
พ.ศ. 2533
มีการเพิ่มรุ่น 318iA ที่เป็นเกียร์อัตโนมัติ 4 สปีดมาให้เลือก
พ.ศ. 2534-2535
ยุติการทำตลาดและถูกแทนที่โดย E36
รุ่นที่ 3 (E36, พ.ศ. 2533 - 2543)

รุ่นที่ 3 หรือ  เป็นรุ่นที่ประสบความสำเร็จอย่างท่วมท้นในทุกตลาดที่บุกไป เป็นรากฐานปูทางความสำเร็จให้บีเอ็มดับเบิลยู 3 ซีรีส์รุ่นต่อๆ มา โดยเป็นที่รู้จักอย่างกว้างขวางในชื่อ Dolphin Shape หรือ ทรงปลาวาฬ ซึ่งมีที่มาจากการที่รูปทรงของ E36 มีความโค้งมนมากขึ้น และไฟหน้าที่เปลี่ยนจากรุ่นก่อนไปอย่างชัดเจน จึงมีคนตั้งชื่อเล่นตามรูปทรงของมัน คือ Dolphin Shape แต่ในประเทศไทย มักเรียกกันว่า "โฉมนกแก้ว"
E36 มีรถให้เลือกหลายเกรด ตั้งแต่เกรดธรรมดา (เครื่องยนต์4สูบ 1600 ซีซี) ไปจนถึงเกรดแรงจัด (เครื่องยนต์ 6 สูบ 3200 ซีซี 24 วาล์ว ให้กำลังสูงสุด 321 แรงม้า แรงบิดสูงสุด 350 นิวตัน-เมตร เร่งความเร็วจาก 0-100 กิโลเมตรต่อชั่วโมงได้ใน 5.2 วินาที ความเร็วสูงสุด 250 กิโลเมตรต่อชั่วโมง) นอกจากนี้ยังมีการทำตัวถังแบบซีดาน (รถทรงทั่วไป ภายในกว้างขวาง มีกระโปรงหลัง), คูเป้ (รถทรงสปอร์ต ตัวถังเบา แรงม้าสูง) สำหรับคนที่ชอบความเร็ว, แบบวากอน (คล้ายๆ ฮอนด้า ซีอาร์-วี) สำหรับคนที่ชอบท่องเที่ยว, แบบแฮทช์แบ็ค (คล้ายๆ ฮอนด้า แจ๊ซ) สำหรับคนที่ต้องการรถที่กะทัดรัด ขับง่าย รวมไปถึงรถเปิดประทุน(เปิดหลังคาออกได้) ทำให้ครอบคลุมความต้องการได้กว้างขวาง ประกอบกับการที่รถ บีเอ็มดับเบิลยู 3 ซีรีส์ เป็นรถขนาดเล็กอยู่แล้ว ราคาไม่แพง(เฉพาะเมื่อเทียบกับซีรีส์อื่นๆ) ทำให้มียอดขายที่สูง
ในรุ่นนี้ มีระบบเกียร์ให้เลือก 4 แบบ คือ เกียร์ธรรมดา 5 กับ 6 สปีด และเกียร์อัตโนมัติ 4 กับ 5 สปีด ส่วนเกียร์ธรรมดา 4 สปีด กับเกียร์อัตโนมัติ 3 สปีดถูกยกเลิกไป
ในประเทศไทย E36 หรือโฉมนกแก้ว จำหน่ายในปี 2535 ซึ่งเกิดเหตุการณ์ทำลายกำแพงภาษีนำเข้าโดยนายอานันท์ ปันยารชุน พอดี รุ่นนี้เป็นรถ bmw ที่ขายดีที่สุดในประเทศไทยในยุคนั้น โดยมี 2 รุ่นที่ขายดีเทน้ำเทท่าคือ 318i และ 318iA ทั้ง 2 รุ่นนี้เป็นรุ่นประกอบในประเทศโดยยนตรกิจ ทั้ง 2 รุ่นจะใช้เครื่องยนต์ 1.8 ลิตร 4 สูบ รหัสเครื่องยนต์นั้นจะแตกต่างกันออกไป เป็น M40B18 M42B18 M43B18 และ M44B19 นอกจากนั้นยังมี 316i compact ที่ขายดีด้วยเช่นกัน โดยใช้เครื่องยนต์ 1.6 ลิตร 4 สูบ รหัส M40B16 และ M43B16  ส่วนรุ่นนำเข้าจะเป็นรุ่น 318iS, 320i, 325i โดยในสเปกไทยมี abs airbag ให้แล้วมาในราคาประมาณ 1.6-1.7 ล้านบาท ในปี 1994 มีการเพิ่มรุ่น325iสเปกพิเศษ โดยเป็นเครื่อง 2400 ซีซี 188 แรงม้า ในรุ่นซีดาน 4 ประตู รุ่น318i เปลี่ยนเครื่องเป็น m43 ปี 1997 ปรับโฉมโดยเปลี่ยนไฟเลี้ยวและไฟท้าย มีรุ่น 323i และยังมีรุ่น 320i carbriolet อีกด้วยซึ่งนับว่าหายากพอสมควร
รุ่นนี้ขายต่อไปเรื่อยๆ จนถึงปลายปี 2542
รุ่นที่ 4 (E46, พ.ศ. 2541 - 2548)

รุ่นที่ 4 หรือ E46 ได้ยกเลิกการผลิตเกียร์ธรรมดาแบบปกติลงทั้งหมด โดยหันไปผลิตเกียร์ธรรมดาแบบไร้คลัตช์ (ควบคุมเกียร์ได้เองแบบเกียร์ธรรมดา แต่เวลาเปลี่ยนเกียร์ไม่ต้องเหยียบคลัตช์ จึงสนุกได้แบบเกียร์ธรรมดา แต่ขับสบายเหมือนเกียร์อัตโนมัติ) และเกียร์ธรรมดาแบบอิเล็คโทรไฮเดราลิค (เหมือนเกียร์ธรรรมดาแบบไร้คลัตช์ แต่มีระบบเซนเซอร์เปลี่ยนเกียร์ได้เองเมื่อถึงความเร็วที่ควรเปลี่ยนเกียร์แล้วแต่ไม่มีคำสั่งเปลี่ยนเกียร์จากผู้ขับขี่) ในขณะที่เกียร์อัตโนมัติแบบทั่วไปก็ยังมีอยู่ ตัวถังยังมีหลากหลายทั้งแบบวากอน, คูเป้, แฮทช์แบ็ค, ซีดาน และแบบเปิดประทุน ครบถ้วน
เครื่องยนต์มีตั้งแต่เครื่องยนต์ขนาด 1900 ซีซี 8 วาล์ว 4 สูบ 105 แรงม้า ประหยัดน้ำมัน ไปจนถึงเครื่องยนต์ขนาด 4000 ซีซี 32 วาล์ว 8 สูบ กำลังสูงสุด 507 แรงม้า แรงบิดสูงสุด 502 นิวตัน-เมตร ครอบคลุมความต้องการเกือบทุกรูปแบบของผู้ใช้รถ ทำให้มียอดขายยอดเยี่ยม และในปี พ.ศ. 2545 E46 ได้ทำยอดขายสูงสุดเป็นประวัติการณ์ของ 3 ซีรีส์ นับตั้งแต่เริ่มผลิตมา โดยสามารถขายได้ถึง 561,249 คันในปีเดียว
บีเอ็มดับเบิลยู 3 ซีรีส์ ได้รับคัดเลือกจากนิตยสารชื่อดัง "Car and Driver" ให้เป็น 1 ใน 10 รถยอดเยี่ยมประจำปี ทุกปีตลอดระยะเวลา 7 ปีที่ผลิต (อันที่จริง ตั้งแต่ พ.ศ. 2535 มาจนถึงปัจจุบัน บีเอ็มดับเบิลยู 3 ซีรีส์ ได้รับคัดเลือกเป็นรถยอดเยี่ยมประจำปีมีตลอด 17 ปีซ้อนแล้ว)
สำหรับประเทศไทยมาในปี 2543 ไมเนอร์เชนจ์ในปลายปี 2545 มีรุ่นที่ขายคิอ 318i, 318iSE, 323i, 323iSE, 330i, 320ci และ 325i convertible โดยรุ่นนี้เปลี่ยนจากยนตรกิจมาเป็นบริษัทแม่มาทำตลาด รุ่นที่ขายดีมี 318i และ 323i รุ่นนี้ยังหารถสภาพดีได้ไม่ยากแต่ค่าอะไหล่นับว่าแพงกว่า E36 อยู่มากเหมือนกัน
รุ่นที่ 5 (E90, พ.ศ. 2548 - 2555)

รุ่นที่ 5 หรือ E90 สำหรับซีดาน, E91 สำหรับวากอน, E92 สำหรับคูเป้ และ E93 สำหรับรถเปิดประทุน เปิดตัวในเดือนมีนาคม พ.ศ. 2548 และภายในสิ้นปีเดียวกัน มียอดการส่งมอบรถแล้วทั้งสิ้น 229,900 คัน และได้หันกลับมาผลิตเกียร์ธรรมดาแบบธรรมดา กับเกียร์อัตโนมัติทั่วไปอีกครั้ง มีการพัฒนาเครื่องยนต์ให้มีกำลังเพิ่มขึ้น แต่ประหยัดน้ำมันกว่าเดิม 15% สอดคล้องกับวิกฤติราคาน้ำมันที่เกิดขึ้นอีกครั้งหนึ่ง โดยเครื่องยนต์มีตั้งแต่ขนาด 1600 ซีซี ประหยัดน้ำมัน ไปจนถึง 4400 ซีซี 8 สูบ 456 แรงม้า
E90 ซีดาน
E91 วากอน
E92 คูเป้
E93 รถเปิดประทุน
สำหรับในประเทศไทย E90 มีการทำตลาดดังนี้
พ.ศ. 2548
เปิดตัวครั้งแรกในเดือนกุมภาพันธ์ โดยเริ่มจาก 320i, 320iSE และ 330i เป็นรุ่นนำเข้าในช่วงแรก
มีการเปิดตัวรุ่นประกอบในประเทศ ในปลายปีเดียวกัน
พ.ศ. 2549
มีการเพิ่มรุ่นย่อย 325i และ 318i
พ.ศ. 2550
ไม่มีการเปลี่ยงแปลงในแต่ละรุ่น
พ.ศ. 2551
มีการเพิ่มรุ่นย่อยใหม่ 320d พร้อมเครื่องยนต์ดีเซลขนาด 2.0 ลิตร เป็นทางเลือกใหม่สำหรับคนที่ชอบรถยุโรปที่มีสมรรถนะแรง แต่มีความทนทาน ด้วยเครื่องยนต์ N47D20 4cyl 177bhp
พ.ศ. 2552
มีการเปิดตัวรุ่น LCI โดยเรียกรุ่นกันติดปากว่ารุ่น V-Shape โดยมีรุ่น 318i, 320i, 320i SE, 320d, 320d SE และ 325i
E90 saloon (facelift)
E90 saloon (facelift)
E91 Touring (facelift)
E92 coupe (facelift)
E93 convertible (facelift)
พ.ศ. 2553
มีการเปิดตัวรุ่นย่อยใหม่ 325i Sport พร้อมชุดแต่ง M Aerodynamics Kit ผลิตจำกัด 48 คัน
มีการเพิ่มรุ่นย่อยใหม่คือ 320d Sport พร้อมชุดแต่ง M Aerodynamics Kit
พ.ศ. 2554
มีการปรับอุปกรณ์ใน 320i และ 320d ทุกรุ่นย่อย โดยเปลี่ยนชุดตกแต่งสีดำล้วน เป็นชุดแต่ง Edition Exclusive โดยตกแต่งด้วยแถบโครเมียม กระจังหน้าโครเมียม และ กาบบันไดข้างดีไซน์พิเศษแบบ edition
พ.ศ. 2555
ยุติทำตลาดไป โดยถูกแทนที่โดย รุ่นที่ 6 หรือ F30 ส่วนรุ่นคูเป้ และ รถเปิดประทุน ถูกแทนที่โดย บีเอ็มดับเบิลยู 4 ซีรีส์ หรือ F32
โอโกวะ

| --- | --- |
เบนโตใส่โอโกวะ
ชื่ออื่น: おこわ, 御強
ประเภท: นึ่ง
แหล่งกำเนิด: ญี่ปุ่น
ชาติที่มีอาหารประจำชาติที่เกี่ยวข้อง: ญี่ปุ่น
อุณหภูมิเสิร์ฟ: อุณหภูมิห้อง
ส่วนผสมหลัก: ข้าวสวย, เนื้อสัตว์ หรือ ผัก
รูปแบบอื่น: เซกิฮัง
 ตำราอาหาร: โอโกวะ
โอโกวะ (ญี่ปุ่น: おこわ, 御強; โรมาจิ: okowa) เป็นอาหารประเภทข้าวสวยที่ทำจากข้าวเหนียวนำไปนึ่ง
ภาพรวม

เดิมทีคำว่า "โอโกวะ" นี้เป็นคำที่มาจากเนียวโบโกโตบะ ซึ่งใช้คำว่า "โควาเมชิ" (強飯) แปลว่า "อาหารแข็ง" ที่เรียกแบบนี้เพราะเป็นข้าวที่แข็ง และมีเนื้อสัมผัสที่หนึบเหนียวและหวานเป็นเอกลักษณ์ เซกิฮังก็จัดว่าเป็นโอโกวะด้วย และคำว่าโอโกวะในความหมายที่แคบก็หมายถึงเซกิฮัง
ในอดีตข้าวเหนียวถือเป็นสินค้าที่ทรงคุณค่า และข้าวเหนียวนึ่งโอโกวะก็เป็นอาหารอันโอชะเพื่อการเฉลิมฉลองที่สามารถรับประทานได้เฉพาะในโอกาสพิเศษ เช่น งานเฉลิมฉลอง เทศกาล และ ตรุษญี่ปุ่น เท่านั้น นอกจากนี้โอโกวะที่ไม่ใส่เนื้อสัตว์ยังได้รับความนิยมในหมู่พระภิกษุที่ถือศีลด้วย
พระพรหมวชิรญาณ (โรเบิร์ต สุเมโธ)

| พระพรหมวชิรญาณ​ (โรเบิร์ต สุเมโธ) |
| --- | --- |

คำนำหน้าชื่อ: พระเดชพระคุณ
ชื่ออื่น: อาจารย์สุเมโธ
ส่วนบุคคล
เกิด: 27 กรกฎาคม พ.ศ. 2477 (90 ปี)
นิกาย: มหานิกาย
การศึกษา: ป.โท​, มหาวิทยาลัยแคลิฟอร์เนีย เบิร์กลีย์
ตำแหน่งชั้นสูง
ที่อยู่: วัดอมราวดี สหราชอาณาจักร 
บรรพชา: พ.ศ. 2509
อุปสมบท: พ.ศ. 2510
พรรษา: 57
ตำแหน่ง: อดีตเจ้าอาวาสวัดอมราวดี
พระพรหมวชิรญาณ นามเดิม โรเบิร์ต คาร์ แจ็คแมน สุเมโธ หรือ พระอาจารย์สุเมโธ เป็นพระราชาคณะ​เจ้าคณะ​รอง​ชั้น​หิรัญ​บัฎฝ่ายวิปัสสนา​ธุระ​ เป็นพระเถระสายพระป่าในประเทศไทย ศิษย์ชาวตะวันตกรูปแรกของพระโพธิญาณเถร (ชา สุภทฺโท) เคยดำรงตำแหน่งเจ้าอาวาสวัดป่านานาชาติ ใน ประเทศไทย วัดอมราวดี ซึ่งตั้งอยู่ทางเหนือของกรุงลอนดอน สหราชอาณาจักร นับตั้งแต่ พ.ศ. 2527 ตราบจนเกษียณตนเองจากตำแหน่งเมื่อ พ.ศ. 2553 และเป็นผู้นำรูปสำคัญในการเผยแพร่คำสอนเรื่องอริยสัจ 4 ในพระพุทธศาสนามาสู่สังคมชาวตะวันตก
ประวัติ

พระพรหมวชิรญาณ เป็นชาวอเมริกัน มีนามเดิมว่า โรเบิร์ต คาร์ แจ็คแมน (Robert Karr Jackman) เกิดที่เมืองซีแอตเติล รัฐวอชิงตัน สหรัฐอเมริกา เมื่อวันที่ 27 กรกฎาคม ค.ศ. 1934 (พ.ศ. 2477) ท่านออกจากประเทศสหรัฐอเมริกาในปี ค.ศ. 1964 (พ.ศ. 2507) เพื่อมาบวชเป็นพระภิกษุที่จังหวัดหนองคาย ภาคตะวันออกเฉียงเหนือของประเทศไทย หลังจากนั้นไม่นานท่านก็มีโอกาสไปอยู่กับพระโพธิญาณเถร (หลวงพ่อชา สุภัทโท) พระอาจารย์ผู้มีชื่อเสียงในการสอนกรรมฐาน ณ วัดหนองป่าพง จังหวัดอุบลราชธานี ระเบียบการปฏิบัติธรรมของหลวงพ่อชาในวัดหนองป่าพงนี้เป็นที่รู้กันว่าเข้มงวดและเคร่งครัด โดยเน้นที่ความเรียบง่ายและเคร่งครัดต่อพระธรรมวินัย พระอาจารย์สุเมโธได้ฝึกปฏิบัติตามแนวของหลวงพ่อชาเป็นเวลาถึง 10 ปี จึงได้รับเชิญจากมูลนิธิสงฆ์แห่งประเทศอังกฤษ (The English Sangha Trust) ให้เดินทางไปอยู่ที่ลอนดอน ร่วมกับคณะศิษย์ของหลวงพ่อชา อีก 3 รูป
มูลนิธิสงฆ์แห่งประเทศอังกฤษมีจุดมุ่งหมายจะเสริมสร้างสภาพแวดล้อมที่เหมาะสมแก่การฝึกพระภิกษุในประเทศตะวันตก โดยมีสำนักสงฆ์บ้านแฮมสเตด (The Hampstead Buddhist Vihara) ณ เมืองลอนดอนเป็นจุดเริ่มต้น สำนักสงฆ์แห่งนี้มีความเหมาะสมพอสมควร แต่คณะสงฆ์ก็เห็นข้อดีของการมีสิ่งแวดล้อมที่สงบกว่า เช่น บรรยากาศในชนบท จึงพยายามตั้งวัดป่าขึ้นในประเทศอังกฤษ และสร้างเสร็จในปี ค.ศ. 1979 (พ.ศ. 2522) โดยดัดแปลงบ้านที่ทรุดโทรมหลังหนึ่งในเวสต์ซัสเซกซ์ (West Sussex) ในเวลาต่อมาสถานที่นี้จึงเป็นที่รู้จักกันในนามว่า Chithurst Buddhist Monastery หรือวัดป่าจิตตวิเวก (Cittaviveka) นั่นเอง
เมื่อมีวัดที่เหมาะสมขึ้นแล้ว คณะสงฆ์จึงเริ่มเติบโต มีจำนวนพระภิกษุเพิ่มขึ้นเรื่อย ๆ รวมทั้งเริ่มมีการฝึกสีลธรา (Siladhara) มีทั้งผู้ที่ต้องการจะมาฝึกมาปฏิบัติในวัด และผู้ที่ต้องการจะถวายปัจจัยสนับสนุนวัด ซึ่งมีจำนวนเพิ่มมากขึ้น เป็นเหตุให้ต้องก่อตั้งวัดสาขาเพิ่มอีกหลายแห่ง ทั้งในอังกฤษ และประเทศอื่น ๆ ขณะเดียวกันก็มีการจัดตั้งศูนย์กลางการสอน ปฏิบัติธรรมขนาดใหญ่ขึ้น ณ วัดอมราวดี (Amaravati Buddhist Monastery) ในปี ค.ศ. 1884 (พ.ศ. 2527) วัดแห่งนี้ต่อมาเป็นสถานที่ที่พระอาจารย์สุเมโธพำนักอยู่เป็นส่วนใหญ่